no
It uut dien dat claes van yndevelde van mechlen die nae
den rechte d stat van loven beleit is tot den goeden pets
ghisels van mechle sijns zweers met den brieve d stat va
loven gescreve aen den meye hn jans vylain ridders te zempse
dach van rechte op heden hadde doen doen jane vande broecke
van zempse die hem ongebruyc dede aen een block lands
gehete theyken houden tusschen vii en viii boend oft dair
omtrent gelege te lare inde pchie van zempse voir thof
des voirs peters ghisels en de selve jan ald niet comen
en es sijne voirs dach vsmadende Soe hevrt tvonnisse d
scepen van loven gewijst datme den voirs clase vanden
voirg goede houden sal in sine beleide also verre alst noch
voir scepen van loven come es abs roelants wijtvliet
vynck lyntr innior pryke mg xii
Van henricke vanden volde die geleidt es
tot den goede servaes uuten lyemighen
Het zijn comen int recht voir meye en scepen van loeve inde banck
aldaer henricke vanden velde die na den rechte der stad van loeve
beleidt es tot den goeden servaes uuten lyeminghen soen wouts uuten
lyemighen in deen zijde en machijs vanden opstalle bleyke in dande
daer de voirs mathijs aensprack de helecht vanden goeden hier nae
bescreve te weten de helecht vanden beemde geheten de moe
lenbeemt gelegen achter dbeghijnhof tuschen des voirs mathijs
bleykerie in deen zijde en den dijck achter dbegijnhof en een
hoefken comende aen de scorsmoelen in dander zijde Seggen dat
symoen wilen vanden opstalle sijn brueder met yden wile sconingx
sijne wive dien voirs beemt vercregen hadde en besat als sijn
erve ende sterf daer uut als uut sijne erve en de voirs wile yde
bleef daer in settende en die wae daer uut na daer uut gestorve
uut der eenre helecht als een tochtersse en dat boet hij te
thoene hoepte zo wair hij dat gethoene conste dat hem deen
helecht inde voirs goede volgen soude want de selve symoen
sonder geboerte aflivich wordden wae en hij de naeste levende
wae c Daer op de voirs henrick dede seggen dat hem die
aensprake gheen ontstade doen en soude want de voirs wilen
symoen in sijne gehelen stoele hadde doen beleide tot sijne goeden
ene geheten jan de grote ten tide als hij den voirs beemt besa
de welke jan de grote uut sijne voirs beleide in dien goede me
meer ande goeden hadde gegoedt en geeeft voir meye ende